Document ID: 32009D0433

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 5ης Μαΐου 2009
για την προσχώρηση της Ευρωπαϊκής Κοινότητας στον κανονισμό αριθ. 61 της Οικονομικής Επιτροπής των Ηνωμένων Εθνών για την Ευρώπη σχετικά με τις ομοιόμορφες διατάξεις για την έγκριση εμπορικών οχημάτων όσον αφορά τις εξωτερικές προεξοχές τους προσθίως του οπίσθιου φατνώματος του θαλάμου οδήγησης αυτών
(2009/433/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερο εδάφιο αυτής, την πρόταση της Επιτροπής, τη σύμφωνη γνώμη του Ευρωπαϊκού Κοινοβουλίου,
Εκτιμώντας τα ακόλουθα:
(1)
Οι πρότυπες απαιτήσεις του κανονισμού αριθ. 61 της Οικονομικής Επιτροπής των Ηνωμένων Εθνών για την Ευρώπη σχετικά με τις ομοιόμορφες διατάξεις για την έγκριση εμπορικών οχημάτων όσον αφορά τις εξωτερικές προεξοχές προσθίως του πίσω φατνώματος του θαλάμου οδήγησης αυτών («Κανονισμός αριθ. 61») αποβλέπουν στην άρση των τεχνικών εμποδίων στο εμπόριο των μηχανοκινήτων οχημάτων μεταξύ των συμβαλλόμενων μερών και στη διασφάλιση ότι τέτοια οχήματα προσφέρουν υψηλό επίπεδο ασφάλειας και προστασίας.
(2)
Ο κανονισμός αριθ. 61 κοινοποιήθηκε στα συμβαλλόμενα μέρη και τέθηκε σε ισχύ όσον αφορά όλα τα συμβαλλόμενα μέρη που δεν κοινοποίησαν τη διαφωνία τους μέχρι την ημερομηνία ή τις ημερομηνίες που καθορίζονται σε αυτόν ως κανονισμός που αποτελεί παράρτημα της αναθεωρημένης συμφωνίας του 1958.
(3)
Ο κανονισμός αριθ. 61 θα πρέπει να ενσωματωθεί στο σύστημα έγκρισης για τα μηχανοκίνητα οχήματα και να προστεθεί κατ’ αυτό τον τρόπο στην ισχύουσα κοινοτική νομοθεσία,
ΑΠΟΦΑΣΙΖΕΙ:
Άρθρο 1
1. Η Ευρωπαϊκή Κοινότητα προσχωρεί στον κανονισμό αριθ. 61 της Οικονομικής Επιτροπής των Ηνωμένων Εθνών για την Ευρώπη σχετικά με τις ομοιόμορφες διατάξεις για την έγκριση εμπορικών οχημάτων όσον αφορά τις εξωτερικές προεξοχές τους προσθίως του οπίσθιου φατνώματος του θαλάμου οδήγησης αυτών.
2. Το κείμενο του κανονισμού επισυνάπτεται στην παρούσα απόφαση (2).
Άρθρο 2
Σύμφωνα με τις διατάξεις των άρθρων 35 και 36 της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (3), αναγνωρίζεται η ισοδυναμία μεταξύ των προδιαγραφών του κανονισμού αριθ. 61 της Οικονομικής Επιτροπής των Ηνωμένων Εθνών για την Ευρώπη και εκείνων της οδηγίας 92/114/ΕΟΚ του Συμβουλίου, της 17ης Δεκεμβρίου 1992, για τις εξωτερικές προεξοχές προσθίως του πίσω φατνώματος του θαλάμου οδήγησης των οχημάτων με κινητήρα κατηγορίας Ν (4).
Βρυξέλλες, 5 Μαΐου 2009.

Labels: 7
1
8